CELEX: 62016TN0230
Language: el
Date: 2016-05-11 00:00:00
Title: Υπόθεση T-230/16: Προσφυγή της 11ης Μαΐου 2016 – C & J Clark International κατά Επιτροπής

18.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/42
            
         Προσφυγή της 11ης Μαΐου 2016 – C & J Clark International κατά Επιτροπής
   (Υπόθεση T-230/16)
   (2016/C 260/53)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: C & J Clark International Ltd (Somerset, Ηνωμένο Βασίλειο) (εκπρόσωποι: A. Willems, S. De Knop και J. Charles, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               Να κρίνει την προσφυγή παραδεκτή·
            
         
               —
            
            
               Να ακυρώσει τον εκτελεστικό κανονισμό (ΕΕ) 2016/223 της Επιτροπής, της 17ης Φεβρουαρίου 2016, για τη θέσπιση διαδικασίας για την αξιολόγηση ορισμένων αιτήσεων περί υπαγωγής σε καθεστώς οικονομίας της αγοράς και περί ατομικής μεταχείρισης που υπέβαλαν παραγωγοί-εξαγωγείς από την Κίνα και το Βιετνάμ και για την εφαρμογή της απόφασης του Δικαστηρίου στις συνεκδικασθείσες υποθέσεις C-659/13 και C-34/14· και
            
         
               —
            
            
               Να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τέσσερις λόγους.
   
               1.
            
            
               Με τον πρώτο λόγο ακυρώσεως προβάλλεται παραβίαση της αρχής της κατανομής αρμοδιοτήτων που κατοχυρώνεται από τα άρθρα 5, παράγραφος 1, και 5, παράγραφος 2, ΣΕΕ, καθόσον η Επιτροπή ενήργησε επί εσφαλμένης νομικής βάσεως·
            
         
               2.
            
            
               Με τον δεύτερο λόγο ακυρώσεως προβάλλεται παράβαση του άρθρου 266 ΣΛΕΕ, καθόσον η Επιτροπή δεν έλαβε τα αναγκαία μέτρα ώστε να συμμορφωθεί με την απόφαση του Δικαστηρίου C & J Clark International και Puma (C-659/13 και C-34/14, EU:C:2016:74)·
            
         
               3.
            
            
               Με τον τρίτο λόγο ακυρώσεως προβάλλεται παράβαση του άρθρου 5, παράγραφοι 1 και 4, ΣΕΕ, καθόσον η Επιτροπή εξέδωσε πράξη η οποία βαίνει πέραν του αναγκαίου μέτρου για την επίτευξη του επιδιωκόμενου με αυτή σκοπού· και
            
         
               4.
            
            
               Με τον τέταρτο λόγο ακυρώσεως προβάλλεται κατάχρηση εξουσίας εκ μέρους της Επιτροπής, καθόσον αυτή έκανε χρήση των αρμοδιοτήτων της για σκοπούς διαφορετικούς από εκείνους για τους οποίους της απονεμήθηκαν.